অসম জাতীয়তাবাদী যুৱ ছাত্ৰ পৰিষদ, তাই আহোম ছাত্ৰ সন্থা, নিবনুৱা যুৱ মঞ্চ, বৃহত্তৰ অসমীয়া যুৱ মঞ্চ, কৃষক মুক্তি সমগ্ৰাম সমিতি আৰু বহু কেইটা অ-ৰাজনৈতিক সংগঠনে নামৰূপৰ আছাম পেট্ৰকেমিকেলছ লিমিটেডৰ প্ৰধান প্ৰৱেশদ্বাৰত দিনজোৰা কাৰ্যসূচীৰে অৱস্থান ধৰ্মঘট কাৰ্যসূচী পালন কৰে।
আছাম পেট্ৰকেমিকেলছ লিমিটেডে নামৰূপত নিৰ্মাণ কৰি থকা মিথানল প্ৰকল্পটোত ১০০ শতাংশই থলুৱাক নিযুক্তি দিয়াৰ দাবীৰে সংগঠনকেইটাই এই ধৰ্মঘট কাৰ্যসূচী পালন কৰে।
প্ৰতিবাদকাৰীসকলৰ ধৰ্মঘট কাৰ্যসূচীৰ সময়চোৱাত ৰাষ্টাত প্ৰায় ১.৫ কিঃমিঃ পৰ্যন্ত যানজঁটৰ সৃষ্টি হয় আৰু ইয়াৰ ফলত এম্বুলেঞ্চসমূহো ৰাষ্টাত আবদ্ধ হৈ পৰে।
প্ৰতিবাদস্থলীত উপস্থিত হৈ আছাম পেট্ৰকেমিকেলছ লিমিটেডৰ উপাধ্যক্ষ বিকুল ডেকা, নহৰকটীয়াৰ চক্ৰ বিষয়া বিক্ৰম চেত্ৰী, আৰক্ষীৰ উপ অধীক্ষক আছিফ আহমেদ উপস্থিত হৈ আন্দোলনৰ নেতাসকলক লগ কৰি পৰিস্থিতি নিয়ন্ত্ৰণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
